## Pravilnik o izmjenama i dopunama Pravilnika o načinu i uvjetima određivanja zone elektroničke komunikacijske infrastrukture i povezane opreme, zaštitne zone i radijskog koridora te obveze investitora radova ili građevine

### NN 39/2011 (4.4.2011.), Pravilnik o izmjenama i dopunama Pravilnika o načinu i uvjetima određivanja zone elektroničke komunikacijske infrastrukture i povezane opreme, zaštitne zone i radijskog koridora te obveze investitora radova ili građevine

HRVATSKA AGENCIJA ZA POŠTU I ELEKTRONIČKE KOMUNIKACIJE

938

Na temelju članka 12. stavka 1. točke 1. i članka 26. stavka 6. Zakona o elektroničkim komunikacijama (»Narodne novine« br. 73/08.), Vijeće Hrvatske agencije za poštu i elektroničke komunikacije donosi

PRAVILNIK

O IZMJENAMA I DOPUNAMA PRAVILNIKA O NAČINU I UVJETIMA ODREĐIVANJA ZONE ELEKTRONIČKE KOMUNIKACIJSKE INFRASTRUKTURE I POVEZANE OPREME, ZAŠTITNE ZONE I RADIJSKOG KORIDORA TE OBVEZE INVESTITORA RADOVA ILI GRAĐEVINE

Članak 1.

U članku 2. dodaju se stavci 13. i 14.:

13. Priključni elektronički komunikacijski vod – PEKV – podzemni ili nadzemni žični vod ili svjetlovod koji služi isključivo za povezivanje jednog objekta na elektroničku komunikacijsku mrežu.

14. Zaštitna zona elektroničke komunikacijske mreže – područje uz elektroničko komunikacijsku infrastrukturu i povezanu opremu unutar kojeg se mora graditi u skladu s ovim pravilnikom i posebnim uvjetima.

Članak 2.

U članku 3. dodaje se novi stavak (5) koji glasi:

(5) Infrastrukturni operatori i operatori korisnici moraju u roku 6 mjeseci od stupanja na snagu ovog pravilnika omogućiti HAKOM-u on-line pristup svojoj dokumentaciji, bazi podataka elektroničke komunikacijske infrastrukture i povezane opreme, elektroničkih komunikacijskih vodova i mreža.

Baza podataka mora biti redovito ažurirana, najkasnije 24 sata nakon izvršene promjene.

U članku 3. stavak (5) postaje stavak (6).

Članak 3.

Naslov poglavlja II mijenja se i glasi:

II. ZONE ŠTETNOG UTJECAJA ELEKTROENERGETSKIH POSTROJENJA NA ELEKTRONIČKO KOMUNIKACIJSKE VODOVE I MREŽE

Članak 4.

U članku 5. stavku (1) riječ »zaštićene« zamjenjuje se s »zaštitne«.

U članku 5. stavku (7) tablica 2. zamjenjuje se udaljenost 2,0 s 1,0.

U članku 5. stavak (8) u tablici 3. zamjenjuje se 100 kV sa 110 kV.

Članak 5.

U članku 6. stavku (4) Završetak se mijenja i glasi:

»... investitor mora od vlasnika tih objekata zatražiti posebne uvjete gradnje.«

U članku 6. stavku (4) Tablica 5. redni broj 3. mijenja se i glasi:

»Udaljenost od uporišta elektroenergetskih vodova do 1 kV«.

U članku 6. stavku (4) Tablica 5.

• u točki 9. tekst u koloni VRSTA OBJEKTA mijenja se i glasi:

»Udaljenost od plinovoda s tlakom od 0,3 do 10 MPa«

A u koloni Udaljenost (m), 10 zamjenjuje se s 2.

• u točki 10. u koloni Udaljenost (m) 30 zamjenjuje se s 5.

• u točki 12. u koloni Udaljenost (m) 2 zamjenjuje se s 1.

• u točki 14. u koloni Udaljenost (m) 5 zamjenjuje se s 2.

U članku 6. iza stavka (4) dodaju se stavci (5), (6), (7), (8) i (9).

(5) U slučaju potrebe izmicanja ili zaštite postojeće elektroničke komunikacijske infrastrukture i povezane opreme (EKI) ili elektroničkog komunikacijskog voda (EKV), a na zahtjev investitora (vlasnika ili korisnika objekta ili nekretnine na kojoj je predmetna EKI ili EKV) radi izgradnje nove komunalne infrastrukture, različite vrste objekata ili radova na postojećoj komunalnoj infrastrukturi ili postojećem objektu, a:

(a) infrastrukturni operator posjeduje uporabnu dozvolu za predmetnu EKI /EKV:

• Investitor mora izraditi projekt ili tehničko rješenje za zaštitu predmetne EKI /EKV.

• Sve troškove izrade tehničkog rješenja zaštite, materijala, radova, stručnog nadzora i ostalog nužnog za realizaciju tehničkog rješenja snosi investitor.

(b) infrastrukturni operator ne posjeduje uporabnu dozvolu za predmetnu EKI /EKV:

• Infrastrukturni operator mora izraditi projekt ili tehničko rješenje za zaštitu predmetne EKI ili EKV.

• Sve troškove izrade tehničkog rješenja zaštite, materijala, radova, stručnog nadzora i ostalog nužnog za realizaciju tehničkog rješenja snosi infrastrukturni operator.

(6) Ukoliko se investitor i infrastrukturni operator ne mogu usuglasiti oko odabira tehničkog rješenja zaštite, tada jedna ili druga strana može zahtijevati posredovanje HAKOM-a u ovom postupku.

(7) U slučaju potrebe izmicanja ili zaštite postojećeg PEKV, na zahtjev investitora, sve troškove koji se odnose na dio PEKV od objekta do ruba katastarske čestice koja pripada objektu, snosi sam investitor.

(8) Prigodom postavljanja zahtjeva za izmicanje postojeće EKI, EKV ili PEKV investitor je uz zahtjev dužan priložiti:

• Osobne podatke,

• Pojašnjenje razloga radi kojeg se traži izmicanje,

• Dokaz o vlasništvu, posjedu ili bilo koji drugi dokaz da postoji interes.

(9) U slučaju da investitor i infrastrukturni operator imaju riješene imovinsko pravne odnose sukladno drugim posebnim propisima, onda se izmicanje ili zaštita izgrađene EKI, EKA ili PEKV rješava sukladno odredbama međusobnog ugovora.

Članak 6.

U članku 7. stavku (1) zamjenjuje se 1,5 m s 1,0 m.

U članku 7. stavku (4) iza riječi...(manje kanalizacijske cijevi.... dodaje se...promjera do 0,6 m.

Članak 7.

U članku 8. stavku (1) zamjenjuje se 1,5 m s 1,0 m.

U članku 8. briše se stavak (3).

Članak 8.

U članku 9. stavku (3) zadnja rečenica mijenja se na načina da glasi:

..., a toplinska izolacija mora pokrivati toplovod najmanje 2 m sa svake strane od križanja.

Članak 9.

U članku 10. stavku (1) u prvoj rečenici zamjenjuje se 1,5 m s 1,0 m

U članku 10. iza stavka (1) dodaje se stavak (2) koji glasi:

Na mjestima križanja cjevovoda za prijenos zapaljivih tekućina i kabela cjevovod treba prolaziti ispod kabela, pri čemu najmanja udaljenost mora biti 0,5 m. Iznimno u slučaju kada se ne može postići navedena udaljenost, elektronički komunikacijski kabel treba zaštititi od mogućih mehaničkih oštećenja postavljanjem u odgovarajuće cijevi ili polucijevi tako da je duljina zaštitne cijevi najmanje 1 m od mjesta križanja.

• u stavku (4) zamjenjuje se 0,5 m s 0,7 m

• u stavku (5) prva rečenica mijenja se i glasi:

Ako je trasa nove prometnice planirana tako da se križa s postojećim elektroničkim komunikacijskim kabelom, potrebno je izvršiti izmicanje trase elektroničkog komunikacijskog kabela tako da ona u pravilu bude okomita na os prometnice, a ukoliko to nije moguće onda minimalno pod kutom od 45°, pri čemu se elektronički komunikacijski kabel mora nalaziti u zaštitnoj cijevi te je potrebno položiti još barem jednu dodatnu rezervnu cijev. Duljina cijevi treba biti sa svake strane za 0,5 m veća od širine kolnika. Ako trasa cijevi presijeca i nogostup te se nastavlja u zelenom pojasu, tada ista treba završiti u zelenom pojasu.

U članku 10. stavci (2), (3), (4), (5), (6) i (7) postaju stavci (3), (4), (5), (6), (7) i (8)

Članak 10.

U članku 12. stavak (2) mijenja se i glasi:

(2) Investitori postrojenja iz stavka 1 ovog članka, kao i drugih postrojenja koja mogu stvarati lutajuće struje, a koje lutajuće struje mogu izazvati štetne utjecaje na postojeću elektroničku komunikacijsku infrastrukturu, moraju graditi na način da budu poduzete odgovarajuće zaštitne mjere.

Članak 11.

Ovaj Pravilnik o izmjenama i dopunama pravilnika o načinu i uvjetima određivanja zone elektroničke komunikacijske infrastrukture i povezane opreme, zaštitne zone i radijskog koridora te obveze investitora radova ili građevine stupa na snagu osam (8) dana nakon objave u »Narodnim novinama«.

Klasa: 011-01/11-01/01

Urbroj: 376-10/ZM-11-5

Zagreb, 16. ožujka 2011.

Predsjednik Vijeća
Miljenko Krvišek, dipl. ing. el., v. r.

Pravilnik, NN 39/2011-938